techiaith/cofnodycynulliad_en-cy huggingface dataset:
English: Okay. Thank you very much for those opening remarks. I'm sure that we'll return to many of those in the course of questions this morning. I'll start, if I may. Of course, you've been in discussions with the Assembly Commission since the end of 2017 on the oversight arrangements. I was just wondering, in terms of the costs identified in the regulatory impact assessment for your organisation, namely the £19,600 for that oversight, and you talk about staff time over a five-year period - is that an accurate estimate? Are you content that that remains a valid figure?
Welsh: Iawn. Diolch yn fawr iawn i chi am y sylwadau cychwynnol yna. Dwi'n siŵr y byddwn ni'n dod yn ôl at nifer o'r rheina yng nghwrs y cwestiynau y bore yma. Ond mi gychwynna i os caf i, oherwydd wrth gwrs, rŷch chi wedi bod yn trafod gyda Chomisiwn y Cynulliad ers diwedd 2017 ynglŷn â'r trefniadau goruchwylio, a dwi jest yn meddwl, o ran y costau sy'n cael eu nodi yn yr effaith rheoleiddiol ar gyfer eich sefydliad chi, sef yr £19,600 ar gyfer y goruchwylio yna a rŷch chi'n sôn am amser staff dros bum mlynedd a rhyw bethau felly - ydy hwnna'n amcangyfrif manwl gywir? Ydych chi'n hapus bod hwnna'n dal i fod yn ffigwr dilys?
English: Okay, but just to focus specifically on the oversight arrangements, the intention is probably to hold two inquiries in a five-year period. That's the basis of the £19,600, as far as I understand it. Is that a reasonable basis, do you think? On what basis do we conclude that two sessions in five years are appropriate? How does that, for example, compare with the UK Government or Westminster arrangements?
Welsh: Ocê, ond jest i ganolbwyntio'n benodol ar y trefniadau goruchwylio yma, y bwriad, mae'n debyg, yw cynnal dau ymchwiliad mewn cyfnod o bum mlynedd. Dyna sail yr £19,600, yn ôl beth dwi'n ei ddeall. Ydy hynny'n sail resymol, ŷch chi'n credu? Ar ba sail rŷn ni'n dod at y casgliad bod dwy sesiwn mewn pum mlynedd yn addas? Sut mae hynny, er enghraifft, yn cymharu gyda threfniadau'r Deyrnas Unedig a San Steffan?
English: We've talked about possible oversight arrangements, and, evidently, a lot of the detail will come forward in Stage 2 of the Bill through amendments. Are you in a position, therefore, to describe any additional costs or resources that would fall to the Electoral Commission in the wake of that, because we don't know what the amendments will be, do we?
Welsh: Ocê, iawn. Rŷn ni wedi sôn ynglŷn â threfniadau goruchwylio posib, ac, yn amlwg, bydd llawer o'r manylion yma efallai yn dod yng Nghyfnod 2 y Bil trwy welliannau. Ydych chi felly mewn sefyllfa i ddisgrifio unrhyw adnoddau neu gostau ychwanegol a fyddai'n gysylltiedig i'r comisiwn yn sgil hynny, oherwydd dŷn ni ddim yn gwybod beth fydd y gwelliannau mewn gwirionedd?
English: No, we're not aware of any additional costs that would be part of that process and of the process of making ourselves accountable to the Assembly Commission, but, of course, we will continue to work with the Commission and with officials in the Commission to look at the detail between now and Stage 2 of legislation or the legislative process. But we're not aware of any costs at the moment that would be part of that process.
Welsh: Na, dŷn ni ddim yn ymwybodol o unrhyw gostau ychwanegol a fydd yn rhan o'r broses hynny ac o'r broses o wneud ein hunain yn atebol i Gomisiwn y Cynulliad, ond, wrth gwrs, byddwn yn cadw i weithio efo'r Comisiwn ac efo swyddogion yn y Comisiwn i drio edrych ar y manylder rhwng nawr a Chyfnod 2 o'r ddeddfwriaeth neu'r broses ddeddfwriaethol. Ond dŷn ni ddim yn ymwybodol o unrhyw gostau ar hyn o bryd a fydd yn rhan o'r broses hynny.
English: Because we, as a committee, are scrutinising financial implications, and we now anticipate that there will be some considerable change in the wake of amendments at Stage 2, which makes our role difficult in understanding what those costs will be in Stage 1 of the Bill, and, by the time we reach Stage 2, we will have done our financial scrutiny and it'll be very difficult for us to obtain those costs.
Welsh: Achos rŷn ni, fel pwyllgor, yn craffu ar oblygiadau ariannol, a rŷn ni nawr yn rhagweld efallai y bydd yna dipyn o newid yn dod yn sgil gwelliannau Cyfnod 2, ac mae'n gwneud ein rôl ni'n anodd, mewn gwirionedd, i ddeall beth yw'r costau hynny yng Nghyfnod 1 y Bil, ac erbyn i ni gyrraedd Cyfnod 2, wrth gwrs, byddwn ni wedi gwneud ein craffu ariannol ac mi fydd hi'n anodd iawn inni gael gafael ar y costau hynny.
English: Perhaps we should remind ourselves here that these costs are costs that will have to be proposed to the Speaker's Committee and they will be divided according to estimates. But it's possible to make a case for greater activity in any part of the United Kingdom in a specific period, so I don't think that this means that the Assembly itself necessarily has to seek additional funds without having created any estimate of that. The only additional costs in terms of the Assembly itself, I would imagine, is if you wanted us to look at a pilot scheme, for example - that we would oversee something additional that is specifically for Wales.
Welsh: Efallai y dylem ni atgoffa ein hunain yn fan hyn, mewn gwirionedd, fod y costau yma yn gostau fydd yn gorfod cael eu cynnig i'r Speaker's committee ac mi fyddan nhw'n cael eu rhannu yn ôl amcangyfrif. Ond, wrth gwrs, mae modd gwneud achos am fwy o weithgaredd mewn unrhyw ran o'r Deyrnas Unedig mewn cyfnod arbennig, felly dwi ddim yn meddwl bod hwn yn golygu bod y Cynulliad ei hunan o reidrwydd yn gorfod darganfod rhagor o arian heb fod wedi creu unrhyw amcangyfrif o hynny. Yr unig gostau ychwanegol o ran y Cynulliad ei hunan, buaswn i'n tybio, ydy pe baech chi eisiau inni edrych ar ryw gynllun peilot, er enghraifft - ein bod ni'n goruchwylio rhywbeth ychwanegol sydd yn benodol jest ar gyfer Cymru.
English: We're talking about votes at 16 and so forth as part of this legislation. Any work tied to that project - . There will be a cost to that, and we have discussed that kind of thing, tied to electoral reform, with officials. But in terms of how we make ourselves accountable, I don't think any costs would be associated with that process.
Welsh: Dŷn ni'n siarad am votes at 16, ac yn y blaen, fel rhan o'r ddeddfwriaeth yma. Fe fyddai unrhyw waith sydd ynghlwm wrth y prosiect hynny, wrth gwrs - . Mae yna gost sy'n rhan o hynny, a dŷn ni wedi trafod y math yna o beth sydd ynghlwm wrth ddiwygio etholiadol efo swyddogion. Ond o ran sut dŷn ni'n gwneud ein hunain fel comisiwn yn atebol, dwi ddim yn credu y byddai unrhyw gost yn rhan o'r broses hynny.
English: Perhaps I could add that I think that the Commission and the committees as a whole have to be content that the way that we allocate funding is sensible and fair rather than us creating some body that is accountable for each hour that it spends - that we keep some kind of timesheet, if you will, for every hour that we spend. We do have to come to some kind of understanding where the costs look reasonable, and if there is variance from year to year, then that could be looked at again.
Welsh: Efallai buaswn i'n gallu ychwanegu, dwi'n meddwl bod rhaid i'r Comisiwn a'r pwyllgorau i gyd fod yn gyfforddus bod y modd yr ydym ni'n dosrannu yn synhwyrol ac yn deg, yn hytrach nag ein bod ni'n creu rhyw gorff sy'n atebol am bob awr - ein bod ni'n cadw rhyw fath o timesheet, os liciwch chi, o bob awr. Mae'n rhaid i ni ddod i ryw fath o ddealltwriaeth lle mae'r costau yn edrych yn rhesymol, ac wedyn, os bydd yna amrywiaeth o flwyddyn i flwyddyn, fod modd ailedrych ar hynna.
English: And we'll come to that in more detail later. So, we'll turn to Rhun now.
Welsh: Ac mi ddown ni at hynny mewn mwy o fanylder mewn munud, dwi'n meddwl. Felly, mi drown ni at Rhun nesaf.
English: Are there further discussions that could be had in terms of fuller devolution of the responsibility for electoral work and referenda in Wales and so forth, so that the responsibilities rest more fully here in Wales through the commission?
Welsh: Oes yna drafodaethau pellach y gellid bod yn eu cael ynglŷn â, os liciwch chi, ddatganoli'n llawnach y cyfrifoldeb am waith etholiadol a refferenda yng Nghymru, fel bod y cyfrifoldeb yn llawnach yma yng Nghymru drwy'r comisiwn?
English: Well, if greater responsibilities were devolved to the Assembly, part of those responsibilities would fall on the shoulders of the commission and that would be something that we would have to look at. We wouldn't want to give an opinion on those particular issues that perhaps could be devolved further. That's an issue for the Government and for the Assembly itself, of course.
Welsh: Wel, petasai mwy o gyfrifoldebau yn cael eu datganoli i'r Cynulliad, buasai rhan o'r cyfrifoldebau hynny ynghlwm wrth waith y comisiwn ac mi fyddai hynny'n rhywbeth y byddai'n rhaid i ni edrych arno. Fyddwn i ddim eisiau rhoi barn ar y materion hynny efallai fyddai'n gallu cael eu datganoli ymhellach. Mae hwnna'n fater i'r Llywodraeth ac i'r Cynulliad ei hunan, wrth gwrs.
English: One point that you've made in evidence is that staff in the London office are involved in work that is relevant to Wales. Will you need to look at the balance of where staff are, and so forth, in terms of a change in the balance of work that the commission does in the context of Wales and London?
Welsh: Un pwynt dŷch chi wedi ei wneud mewn tystiolaeth ydy bod staff yn y swyddfa yn Llundain yn ymwneud â gwaith sydd yn berthnasol i Gymru. A fydd angen edrych ar y balans o le mae staff, ac yn y blaen, wrth i'r cydbwysedd o waith y mae'r comisiwn yn ymwneud â fo rhwng Llundain a Chymru newid?
English: I'm sure that there will be flexibility to look at staffing issues. If I can give you an example, we have an officer in London that looks after the nations and regions as an entirety. Of course, she takes an interest in Wales and supports the work with Scotland and so on. So, it would be reasonable to expect some of her time would be spent on this. But, as we've said, if we become accountable to the Assembly, then we will be reporting annually on our activities and there will be an opportunity every year for you to look at whether you are content with the balance of work that we do and how we do it. So, this isn't something that will be set in stone from the outset; it will be reviewed annually.
Welsh: Wel, dwi'n siŵr y bydd yna hyblygrwydd i edrych ar y materion staffio. Os gallaf i roi enghraifft i chi, mae gennym ni swyddog yn Llundain sydd yn edrych ar ôl y cenhedloedd a'r rhanbarthau yn eu cyfanrwydd. Wel, wrth gwrs, mae hi'n cymryd diddordeb yng ngwaith Cymru ac yn cynorthwyo i bontio ein gwaith ni gyda'r Alban ac yn y blaen. Felly, fe fyddai'n rhesymol i ddisgwyl bod peth o'i hamser hi ynghlwm wrth hyn. Ond, fel dŷn ni wedi dweud, os ydyn ni'n dod yn atebol i'r Cynulliad, yna mi fyddwn ni'n adrodd yn flynyddol, wrth gwrs, ar ein gweithgaredd, ac mi fydd yna gyfle bob blwyddyn i chi edrych os ydych chi'n hapus gyda balans y gwaith rydym ni'n ei wneud a'r modd yr ydym ni'n ei wneud o. Felly, dydy hwn ddim yn rhywbeth fydd wedi cael ei osod mewn concrit o'r dechrau; mi fyddai'n flynyddol bosib i edrych arno fo.
English: Looking at whether some additional staff are needed in Wales, rather than work about Wales being part of the responsibility of staff in London, could be something to consider in the future.
Welsh: Mi allai edrych ar a oes angen peth staff ychwanegol yng Nghymru, yn hytrach na bod gwaith am Gymru yn rhan o gyfrifoldebau staff yn Llundain, fod yn rhywbeth i edrych arno fo yn y dyfodol.
English: Certainly. As you know, it's a political issue as to whether additional powers will come to Wales, and it will then be a political decision as to whether those powers would devolve more of the commission in whichever way that the politicians would wish that to happen. So, we would have to respond to the political situation that is before us.
Welsh: Yn sicr. Fel dŷch chi'n gwybod, mater gwleidyddol ydy a fydd yna fwy o bwerau yn dod i Gymru, a mater gwleidyddol wedyn fyddai a ydy'r pwerau hynny yn datganoli mwy o'r comisiwn ym mha bynnag ffordd fyddai'r wleidyddiaeth yn dymuno hynny. Ac felly, fyddwn ni'n gorfod ymateb i'r sefyllfa wleidyddol sydd ar droed.
English: Moving on now to another area and some of the costs that have been estimated and identified, the RIA does include estimates of costs in several areas including: raising awareness; designing new registration forms; and piloting those for the Electoral Commission. Could you talk about the contribution you made to the work of preparing and creating those estimates for those costs?
Welsh: Os gwnawn ni symud ymlaen at faes arall a rhai o'r costau sydd wedi cael eu hamcangyfrif a'u nodi, mae'r asesiad effaith rheoleiddiol yn cynnwys amcangyfrifon o gostau yn ymwneud â sawl maes, yn cynnwys: codi ymwybyddiaeth; dylunio ffurflenni cofrestru newydd; treialu'r ffurflenni hynny ar ran y Comisiwn Etholiadol. Allwch chi sôn wrthym ni am y cyfraniad wnaethoch chi at y gwaith o baratoi a llunio'r amcangyfrifon ar gyfer y costau hynny?
English: I'll start and then, perhaps, I'll pass you over to Kieran. Those figures emanate from the evidence that we gave to Laura McAllister's panel on the Scottish referendum back in 2014. So, we've presented indicative figures on costs from running the public campaign at that time and for designing and testing the registration forms for people in general, but more specifically for young people, because that was the first time 16 and 17-year-olds took part in an electoral event. So, that's where the figures have come from. From what we've looked at, the way you've adapted them for Wales, they, to us, make sense, but we would have to look at the figures anew to ensure that they are entirely accurate.
Welsh: Gwnaf i ddechrau ac efallai gwnaf i basio draw i Kieran. Mae'r ffigurau hynny yn dod allan o'r dystiolaeth gwnaethon ni ei rhoi i banel Laura McAllister, dwi'n credu, ar refferendwm Senedd yr Alban yn ôl yn 2014. Felly, dŷn ni wedi rhoi ffigurau indicative, fel petai, ar gostau o redeg yr ymgyrch gyhoeddus ar y pryd hynny a hefyd ar ddylunio a phrofi'r ffurflenni cofrestru i bobl yn gyffredinol, ond yn fwy penodol hefyd i bobl ifanc, gan taw dyna'r tro cyntaf i bobol ifanc 16 ac 17 oed gymryd rhan mewn digwyddiad etholiadol. So, dyna o le mae'r ffigurau wedi dod. O beth dŷn ni wedi edrych ar, fel dŷch chi wedi'u newid nhw ar gyfer Cymru, maen nhw, i ni, yn gwneud synnwyr, ond bydd yn rhaid i ni edrych ar y ffigurau unwaith eto i wneud yn siŵr eu bod nhw'n hollol iawn.
English: And specific figures other than the ranges we've been receiving. Are you happy that those figures are accurate enough for us to not to have to look for a range of possible costs?
Welsh: A ffigurau penodol yn hytrach na'r ranges dŷn ni wedi bod yn eu cael. Ydych chi'n hapus bod y ffigur yn ddigon cywir i ni beidio â gorfod meddwl yn hytrach am ystod o gost posibl?
English: Are you also looking, not only at the costs for you, but the general costs that would be spent on elements of this? For example, when it comes to raising awareness, it's not just the Electoral Commission that would be doing that - local authorities and the Welsh Government, I'm sure, would be part of that process, and there would be overlap in that work. Is that something that you're looking at to ensure that there's not too much overlap, and through that, too much duplication of cost and so forth?
Welsh: Ydych chi'n edrych hefyd, nid yn unig ar y costau i chi, ond ar y costau cyffredinol fuasai'n cael eu gwario ar elfennau o hyn? Er enghraifft, pan mae'n dod at godi ymwybyddiaeth, nid dim ond y Comisiwn Etholiadol fyddai wrthi - mi fyddai awdurdodau lleol, mi fyddai Llywodraeth Cymru, dwi'n siŵr, yn rhan o'r gwaith codi ymwybyddiaeth, ac mi fyddai yna orgyffwrdd rhwng y gwaith yna. Ydy o'n rhywbeth dŷch chi'n edrych arno fo i sicrhau bod yna ddim, os liciwch chi, gormod o orgyffwrdd, a drwy hynny gormod o ddyblygu costau ac ati?
English: Well, we have set up a number of committees during the past few years, and one of the most important of those, I would imagine, is the electoral co-ordination board. Now, in Scotland, that's on a statutory footing, and there is a statutory lead for it. And the purpose is to co-ordinate electoral officials. But, we've also set up a consultative board at the Assembly, and we also meet with party officials on a regular basis. And the purpose of setting up that kind of network is to ensure that we don't publish forms that have already been prepared, so that we save money in that regard and operate efficiently and effectively. We've brought people from Scotland down to the consultative board meeting at the Assembly. We brought the leader of the Young Greens to talk about how they raised awareness. And, of course, the education department in Scotland also looked at costs with regard to raising awareness on a civic basis in schools. So, there are costs beyond anything that the commission does, but they will depend on the enthusiasm that the Assembly will have at the time with regard to, for example, changing the voting age.
Welsh: Wel, dŷn ni wedi gosod i fyny nifer o bwyllgorau yn ystod yr ychydig o flynyddoedd diwethaf, ac un o'r rhai pwysicaf o'r rheini, mae'n siŵr gen i, ydy'r bwrdd cydlynu etholiadol sef yr electoral co-ordination board. Nawr, yn yr Alban, mae hwn yn statudol, ac mae yna arweinydd statudol iddo fo. A'i bwrpas o ydy cydlynu swyddogion etholiadol. Ond, dŷn ni hefyd wedi gosod i fyny bwrdd ymgynghorol yn y Cynulliad, a dŷn ni hefyd yn cyfarfod gyda swyddogion y pleidiau yn gyson. A holl amcan gosod i fyny'r fath rwydwaith ydy gwneud yn siŵr ein bod ni ddim yn dod â ffurflenni allan y mae rhywun arall wedi'u paratoi eisoes, fel ein bod ni yn arbed arian ac yn ymddwyn yn effeithiol. Dŷn ni wedi dod â phobl o'r Alban i lawr i bwyllgor ymgynghorol y Cynulliad. Daethon ni ag arweinydd y Gwyrddion Ifanc, er enghraifft, i lawr i siarad am y modd roedden nhw wedi bod yn codi ymwybyddiaeth. Ac, wrth gwrs, roedd adran addysg yr Alban hefyd, dwi'n meddwl, yn edrych ar gostau ynglŷn â chodi ymwybyddiaeth sifig yn yr ysgolion. So, mae yna gostau sydd y tu hwnt i unrhyw beth sy'n ymwneud â'r comisiwn, ond mi fyddan nhw'n dibynnu ar y brwdfrydedd fydd gan y Cynulliad ar y pryd ynglŷn â, dyweder, newid yr oedran pleidleisio.
English: And when we're have discussions with officials, whether that's in the Assembly or in the Welsh Government, we do emphasise the fact that these new ideas are great and we're willing to work with individuals in the Government or in local government to ensure that the ideas are taken forward in the most effective way. But it's very important that there is resource that's tied to the idea and the policy as well. The commission itself doesn't cost what something like votes at 16 would cost for local government, but we do emphasise the fact that there is a cost and a resource that's tied to that - maybe it's not a direct cost as such, but training for local government officials, for example - and we do emphasise that there is a resource that's tied to any of those new policies.
Welsh: A phan dŷn ni'n cael trafodaethau efo swyddogion, p'un ai yn y Cynulliad neu yn Llywodraeth Cymru, dŷn ni yn pwysleisio'r ffaith bod y syniadau newydd yma yn grêt a dŷn ni'n barod i weithio efo'r unigolion yn y Llywodraeth neu mewn llywodraeth leol i sicrhau bod y syniadau'n cael eu cyflwyno yn y ffordd fwyaf effeithiol. Ond mae'n hynod bwysig fod yna adnodd ynghlwm â'r syniad hwnnw, y polisi, hefyd. Dyw'r comisiwn ei hunan ddim yn costio beth fyddai rhywbeth fel pleidleisiau i unigolion 16 oed yn ei gostio i lywodraeth leol, ond dŷn ni'n pwysleisio'r ffaith bod yna gost ac adnodd ynghlwm â hwnna - efallai bod e ddim yn direct cost, fel petai, ond hyfforddiant i swyddogion llywodraeth leol, er enghraifft - a bod yna adnodd ynghlwm wrth unrhyw un o'r polisïau newydd yma.
English: And of course, additional training with regard to issues such as safeguarding the data of those under 16 years of age. When they register, they will be registering at 15 and three quarters, and they will still be individuals who have to be protected with regard to their data. So, there's an issue of training in that regard. If you add to the franchise in any way - prisoners, for example, or young people aged 16 and 17 - then more people will be registered, and that's an additional resource in itself in local government, which of course is under a great deal of pressure already in terms of cuts, as we all know.
Welsh: Ac wrth gwrs, hyfforddiant ychwanegol mewn materion megis gofal am ddata ar gyfer pobl sydd o dan 16 oed, er enghraifft. Wrth iddyn nhw gofrestru yn 15 a thri chwarter oed, maen nhw'n dal i fod yn unigolion sy'n rhaid eu hamddiffyn o ran data. Felly, mae mater o hyfforddi hwnna. Os dŷch chi'n ychwanegu at y franchise mewn unrhyw ffordd - carcharorion neu bobl 16 oed, ac ati - mae yna fwy o bobl yn cael eu cofrestru, ac mae hynny'n adnodd ychwanegol ynddo'i hun mewn llywodraeth leol, sydd wrth gwrs o dan bwysau mawr yn barod o ran toriadau, fel dŷn ni i gyd yn gwybod.
English: Because I've been content with the answers that we've received, so I'm very happy. I was thinking, Professor Stephens, that your initial statement was a great help to us as a committee, and so because of that, I'm very content with the answers that we've had this morning.
Welsh: Oherwydd dwi'n fodlon gyda'r atebion dŷn ni wedi'u cael, fell dwi'n hapus iawn. Roeddwn i'n meddwl, yr Athro Stephens, fod eich datganiad cychwynnol wedi bod yn help mawr i ni fel pwyllgor, ac oherwydd hynny, dwi'n fodlon gyda'r atebion dŷn ni wedi'u cael y bore yma.
English: Well, that's it. Okay, great. Well, that did reflect a great deal of contentment. Are there any further questions or comments from Members? Okay. Anything further that you want to share with us as witnesses, before I bring this session to a close?
Welsh: Wel, dyna ni. Iawn, grêt. Wel, mi oedd hynna'n adlewyrchu bodlonrwydd llwyr. Iawn. Oes yna unrhyw sylwadau, unrhyw gwestiynau pellach gan Aelodau? Iawn. Oes yna rywbeth ymhellach rŷch chi'n teimlo rŷch chi eisiau ei rannu gyda ni cyn imi ddod â'r sesiwn i ben?
English: Only to say thanks. If there's any additional information - I know that there are a couple of things that we'd like to send on as additional information, if we could, but if there's anything that you want from the commission, any information, you're welcome to contact us. Thank you very much.
Welsh: Dim ond i ddweud diolch. Os oes yna unrhyw wybodaeth ychwanegol y gallem ni ei rhoi i chi - dwi'n gwybod bod ambell beth yr hoffem ni anfon ymlaen fel gwybodaeth atodol ar ôl y cyfarfod, os gallem ni, ond os oes yna rywbeth dŷch chi eisiau o'r comisiwn, unrhyw wybodaeth, cysylltwch â ni. Diolch yn fawr.
English: And, as you know, we're here to conduct best practice in terms of elections in Wales.
Welsh: A dŷch chi'n gwybod ein bod ni yma er mwyn gwneud yr arfer gorau ar gyfer etholiadau Cymru.
English: Thank you very much. Thank you for joining us this morning. All the best. Thank you.
Welsh: Diolch yn fawr iawn. Diolch i chi am ymuno â ni y bore yma. Pob hwyl. Diolch yn fawr.
English: The committee will now move into private session. So, I propose, under Standing Order 17.42, that the committee - [ Interruption. ] Sorry. Okay. I propose that the committee resolves to exclude the public from the remainder of this meeting and also for the first item of the meeting on 4 April. Are Members content with that? All right, thank you very much.
Welsh: Mi fydd y pwyllgor nawr yn symud i sesiwn breifat. Felly, dwi'n cynnig, yn unol â Rheol Sefydlog 17.42 (vi), fod y pwyllgor - [ Torri ar draws.] Mae'n ddrwg gen i. Iawn. Dwi'n cynnig bod y pwyllgor yn penderfynu cwrdd yn breifat ar gyfer gweddill y cyfarfod hwn a hefyd ar gyfer eitem gyntaf ein cyfarfod ni ar 4 Ebrill. Ydy'r Aelodau yn hapus â hynny? Iawn, diolch yn fawr.